গুডরিডস
গুডরিডস একটি আমাজন কোম্পানি এবং "সামাজিক তালিকাপ্রণয়ন" ওয়েবসাইট যা ডিসেম্বর ২০০৬ সালে প্রতিষ্ঠিত এবং ওটিস শ্যান্ডলার, একজন সফটওয়্যার প্রকৌশলী এবং উদ্যোক্তা এবং এলিজাবেথ শ্যান্ডলার কর্তৃক জানুয়ারি ২০০৭ সালে চালু হয়। এই ওয়েবসাইটে ব্যবহারকারীদের অবাধে জনপ্রিয় বই, টীকা, এবং পর্যালোচনা তথ্যভান্ডার অনুসন্ধানের সুযোগ রয়েছে। একজন ব্যবহারকারী গ্রন্থাগার তালিকাপ্রণয়ন ও পাঠ তালিকাপ্রনয়নের স্বনিবন্ধন এবং বই নিবন্ধন করতে পারেন। এছাড়াও বই পরামর্শ এবং আলোচনার জন্য নিজস্ব গ্রুপ বা দল তৈরি করতে পারেন। ডিসেম্বর ২০০৭ সালে, সাইটটি ৬৫০.০০০ সদস্য ছাড়িয়ে যায় এবং ১০,০০০,০০০ বই তালিকায় যুক্ত হয়। জুলাই ২০১২ সালের হিসাবে, এই সাইটে ১০ মিলিয়ন সদস্য, ২০ মিলিয়ন মাসিক পরিদর্শন, এবং ৩০ জন কর্মচারী রয়েছে বলে প্রতিবেদন করা হয়। জুলাই ২৩, ২০১৩ সালে, ব্যবহাকারী দ্বিগুণ বৃদ্ধি পেয়েছে বলে তাদের ওয়েবসাইটে ঘোষণা করা হয়। যুক্তরাষ্ট্রের সান ফ্রান্সিস্কোতে ওয়েবসাইটটির কার্যালয় অবস্থিত। মার্চ ২৭, ২০১৩ সালে আমাজন অপ্রকাশিত পরিমাণ অর্থের বিনিময়ে গুডরিড্‌স অধিগ্রহণের ঘোষণা দেয়।